Source: http://forum.hevostalli.net/ohjeet/laki.html
Timestamp: 2019-05-21 08:29:49+00:00
Document Index: 3953987

Matched Legal Cases: ['Tuomioistuin ', 'Tuomioistuin ', 'tuomioistuin\n', 'kko\n', 'tuomioistuin ', 'Tuomioistuin ']

Olemme kasanneet tähän ne lainkohdat joita Hevostalli.net joutuu ottamaan huomioon toimiessaan verkossa. Osa lainpykälistä ei koske Hevostalli.netin foorumia, mutta noudatamme niitä toiminnassamme.
Uusi laki sananvapauden käyttämisestä joukkoviestinnässä selkeytti keskustelufoorumien ja chat-palstojen toimintaa ja vastuuta. Keskustelufoorumit kuten chatit sisältävät uuden lain määrittelyn mukaisesti verkkoviestejä joita kyseiset tekniset ratkaisut välittävät.
Lähteenä on käytetty Valtion säädöstietopankkia Finlexiä www.finlex.fi.
Tämän koosteen on tehnyt Valtteri Vuorinen ja tämän tekstin oikeellisuudesta ei oteta vastuuta. Kaikki kommentit ovat ensisijaisesti Valtteri Vuorisen omia näkemyksiä.
Yksityselämää loukkaavan tiedon levittäminen
Pykälä 10 Yksityiselämän suoja
"Jokaisen yksityiselämä, kunnia ja kotirauha on turvattu. Henkilötietojen suojasta säädetään tarkemmin lailla.
Pykälä 12 Sananvapaus ja julkisuus
"Jokaisella on sananvapaus. Sananvapauteen sisältyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä. Tarkempia säännöksiä sananvapauden käyttämisestä annetaan lailla. Lailla voidaan säätää kuvaohjelmia koskevia lasten suojelemiseksi välttämättömiä rajoituksia.
8 Pykälä Kiihottaminen kansanryhmää vastaan
Pykälä 9 Kunnianloukkaus
Hevostalli.net kommentti: Foorumiin sovelletaan tämän määrittelyn mukaisesti pykäliä 17 - 20 ja pykälää 22.
6 pykälä Ohjelman ja verkkojulkaisun tallentaminen
"Julkaisijan ja ohjelmatoiminnan harjoittajan on huolehdittava siitä, että jokainen ohjelma ja verkkojulkaisu tallennetaan, jollei ohjelman teknisen toteutuksen perusteella ole selvää, ettei sen lähettämisessä voida syyllistyä viestin sisältöön perustuvaan rikokseen. Tallennetta on säilytettävä vähintään 21 päivää ohjelman lähettämisestä tai verkkojulkaisun toimittamisesta yleisön saataville.
Velvollisuus tallenteen säilyttämiseen jatkuu 1 momentissa säädetyn määräajan päätyttyäkin, jos ohjelman tai verkkojulkaisun sisältöön perustuva asia on esitutkinnassa, syyteharkinnassa tai oikeudenkäynnin kohteena. Tallenteen saa tällöin hävittää vasta, kun on käynyt selville, ettei asiassa nosteta syytettä, tai kun ohjelman tai verkkojulkaisun sisältöön perustuva vaatimus on lainvoimaisesti ratkaistu. Syyttäjän tai asiaa viimeksi käsitelleen tuomioistuimen on ilmoitettava tallenteen säilyttämisvelvollisuuden päättymisestä julkaisijalle tai ohjelmatoiminnan harjoittajalle."
Hevostalli.net kommentti: Periaatteessa tämä lain kohta ei koske verkkoviestejä, mutta Hevostalli.netin kaikki keskustelut (niin tuhotut kuin näkyvillä olevat) säilytetään 30 päivää kirjoittamisesta.
8 pykälä vastineoikeus
Hevostalli.net kommentti: Noudatamme vastineoikeutta. Jokaisella henkilöllä on oikeus vastineeseen kirjoittamalla foorumiin oman vastauksensa.
4 luku vastuu julkaistun viestin sisällöstä
12 pykälä Rikoksen tekijän ja osallisen vastuu
5 luku pakkokeinot
17 pykälä verkkoviestin tunnistamistietojen luovuttaminen
"Tuomioistuin voi pakkokeinolain (450/1987) 1 luvun 6 §:n 1 kohdassa tarkoitetun pidättämiseen oikeutetun virkamiehen, virallisen syyttäjän tai asianomistajan vaatimuksesta määrätä lähettimen, palvelimen tai muun sellaisen laitteen ylläpitäjän luovuttamaan verkkoviestin lähettäjän selvittämisessä tarpeelliset tunnistamistiedot vaatimuksen esittäjälle, jos on todennäköisiä syitä epäillä viestin olevan sisällöltään sellainen, että sen toimittaminen yleisön saataville on säädetty rangaistavaksi. Asianomistajalle tunnistamistiedot saa kuitenkin määrätä luovutettaviksi vasta, kun hän saa itse nostaa syytteen rikoksesta. Vaatimus on esitettävä laitteen ylläpitäjän kotipaikan tai Helsingin käräjäoikeudelle kolmen kuukauden kuluessa vaatimuksen perusteena olevan viestin julkaisemisesta. Tuomioistuin voi asettaa luovuttamisvelvoitteen tehosteeksi uhkasakon.
Edellä 1 momentissa tarkoitetun laitteen ylläpitäjällä on oikeus saada valtion varoista korvaus tässä pykälässä tarkoitettujen tunnistamistietojen luovuttamisesta aiheutuneista kohtuullisista välittömistä kustannuksista. Korvauksen maksamisesta päättää tutkinnan suorittaneen kihlakunnan poliisilaitoksen päällikkö tai poliisin valtakunnallisen yksikön päällikkö. Päätökseen haetaan valittamalla muutosta hallinto-oikeudelta noudattaen, mitä hallintolainkäyttölaissa (586/1996) säädetään. Asianomistaja vastaa kuitenkin kustannuksista silloin, kun tiedot tuomioistuimen määräyksen mukaisesti luovutetaan hänelle."
Hevostalli.net kommentti: Luovutamme poliisille tunnistustiedot heidän sitä meiltä pyytäessä. Mikäli kyseessä on siviilikanne luovutamme tunnistustiedot tuomioistuimen päätöksellä. Kenellekkään muulle emme tietoja luovuta.
18 pykälä Verkkoviestin jakelun keskeyttämismääräys
19 pykälä Toimivaltainen tuomioistuin
20 pykälä Julkaisun takavarikko
22 pykälä Menettämisseuraamus ja verkkoviestin hävittämismääräys
6 luku seuraamukset ja syyteoikeus
23 pykälä Kunnian ja yksityiselämän loukkaamista koskevan tuomion julkaiseminen
"Jos aikakautisessa julkaisussa, verkkojulkaisussa tai ohjelmassa on tehty rikoslain 24 luvun 8–10 §:ssä tarkoitettu rikos, tuomioistuin voi asianomistajan syyteasian käsittelyn yhteydessä esittämästä vaatimuksesta määrätä tiedon tuomiosta julkaistavaksi asianomaisessa aikakautisessa julkaisussa tai verkkojulkaisussa taikka ohjelmatoiminnan harjoittajan ohjelmassa. Tuomioistuin voi asettaa velvoitteen tehosteeksi uhkasakon.
Tieto tuomiosta julkaistaan maksutta kohtuullisessa laajuudessa, mistä huolehtii vastaava toimittaja."